b'\n_START_ARTICLE_\nROCA-haavoittuvuus\n_START_PARAGRAPH_\nROCA-haavoittuvuus on digitaalisten salakirjoitus- ja allekirjoitusavainten heikkous, joka tuotiin julki lokakuussa 2017. Nimi \'ROCA\' tulee sanoista "Return of the Coppersmith\'s Attack", viitaten aiempaan heikkouteen, jonka l\xc3\xb6ysi yhdysvaltalainen matemaatikko ja tutkija Don Coppersmith._NEWLINE_ROCA-tutkijaryhm\xc3\xa4 oli tehnyt alkuper\xc3\xa4isen l\xc3\xb6yd\xc3\xb6ksen jo ennen helmikuuta 2017, ja antoi muutamille keskeisille yrityksille tiedon luottamuksellisesti, jotta my\xc3\xb6hempi julkistus ei aiheuttaisi turhia tietoturvaongelmia. ROCA-haavoittuvuus oleellisesti heikent\xc3\xa4\xc3\xa4 digitaalisten avainten vahvuutta. Vahvuus tarkoittaa aikaa (ja resursseja), joita hy\xc3\xb6kk\xc3\xa4\xc3\xa4j\xc3\xa4 tarvitsee avaimen murtamikseksi.'